Úsporné opatrenie Železničnej spoločnosti, a.s. (ŽS, a. s.) v roku 2003

Uznesenie vlády SR č.550/2003 k materiálu „Návrh riešenia finančných vzťahov medzi Železničnou spoločnosťou, a. s. a štátom z 2. júla 2003 ukladá vyhodnotiť plnenie
•	úsporných opatrení stanovených v schválenom Podnikateľskom pláne na rok 2003 (ďalej len PP 2003)
•	koncepcie sociálnych výdavkov 

1.	Plnenie úsporných opatrení z PP 2003

K 30.9.2003 je plnenie nasledovné:

a)	Plán zamestnanosti zohľadňujúci zníženie počtu zamestnancov v roku 2003 o 879 oproti skutočnému počtu zamestnancov k 1.1.2003. 
      
K 31.12.2002 mala ŽS, a. s. 20 181 zamestnancov a k 30.9.2003 dosiahla 19 189 zamestnancov, čo predstavuje zníženie počtu o 992 zamestnancov. Úsporné opatrenie je voči ročnému plánu, ktoré bolo oproti počtom uvedeným v PP upravené od 1.6.2003 na 962 zamestnancov, plnené na 103,12 %, t.j. viac o 30 zamestnancov. 
Oproti znižovaniu zapracovanému v PP 2003 na rok 2003 je zníženie vyššie o 113 zamestnancov, t.j. plnenie na 112,86 %. 
Za rok je reálny predpoklad prekročenia počtu uvoľňovaných zamestnancov, čo má však aj negatívny vplyv na výšku mimoriadnych nákladov (odstupné, odchodné, kompenzácie).

Štruktúra znižovania počtu zamestnancov podľa organizačných jednotiek za rok 2004:
	
 	EPZ rok 2004	
VOJ	zníženie	stav            k 31.12.04	
Ústredie	0	246	
DŽKV Bratislava	-541	9 725	
ZZ Vrútky	-1	134	
DOP Košice	-70	2 854	
DNP Košice	-140	4 827	
OTŽ Košice	-4	354	
TLD Tatr. Lomn.	-1	98	
ŽS, a. s. spolu	-757	18 238	

Štruktúra znižovania zamestnancov podľa organizačných jednotiek za rok 2003.

b)	Nulový nárast priemernej mzdy
		V PP 2003 je zapracovaný v mzdových nákladoch nulový nárast priemernej mzdy, čo predstavuje priemernú mzdu vo výške 15 420 Sk. K 30.9.2003 bola dosiahnutá výška priemernej mzdy zo mzdových nákladov 15 633 Sk. Oproti skutočnosti minulého roka je rast priemerných miezd za 9 mesiacov roka 2003 o 1,86 %.
		Kolektívna zmluva na rok 2002 - 2003 stanovuje záväzok  ŽS, a. s. vyjednávať o raste  priemernej mzdy na úrovni miery inflácie z návrhu štátneho rozpočtu 2003 (8,8% inflácia vo východiskách ŠR). Kolektívnym vyjednávaním bolo dohodnuté zvýšenie priemernej mzdy na rok 2003 len o 5 % od 1.7.2003.  
                                                      
c)	V oblasti nakupovaných materiálov a služieb výrazné obmedzenie spotreby, obmedzenie neproduktívnych výkonov o 5 % 
Čerpanie nakupovaných materiálov a služieb spolu bolo za obdobie 1 - 9. 2003 zabezpečené oproti plánu na 95,56 %, a v porovnaní so skutočnosťou minulého roka na 93,93 %. Čerpanie na nakupovaných materiáloch a službách za sledované obdobie predstavuje plnenie schváleného ročného plánu na 72,97 %. Najväčšie položky mali nasledovné plnenie:
-	spotrebované nákupy plnenie na 104,3 % (skutočnosť 2 695 696 tis. Sk), z toho spotreba materiálu 143,43 % (skutočnosť 751 401 tis. Sk), spotreba trakčnej energie 94,88 % (skutočnosť 1 265 108), spotreba motorovej nafty 94,41 % (skutočnosť 509 469 tis. Sk),
-	služby spolu plnenie na 93,17 % (skutočnosť 8 796 435 tis. Sk), z toho opravy a udržiavanie 93,86 % (skutočnosť 1 319 187 tis. Sk), poplatok za použitie železničnej dopravnej cesty 91,46 % (skutočnosť 5 475 207 tis. Sk), ostatné služby 96,7 % (skutočnosť 1 892 878 tis. Sk).

Neproduktívne výkony (technologické jazdy vlakov – rušňových, vyrovnávkových a súpravových) boli oproti 9 mesiacom minulého roka znížené v nákladnej doprave o 14 %, čo predstavuje zníženie nákladov o cca 105,6 mil. Sk, v osobnej doprave o 78 %, čo predstavuje zníženie nákladov o cca 66,6 mil. Sk. 

d)	Nakupované služby od ŽSR zodpovedajúce objemu výkonov a cenovej úrovni jednotlivých služieb zmluvne dohodnutých v roku 2002 znížené o 10 %.
		Zníženie rozsahu nakupovaných služieb (okrem služieb používanie železničnej dopravnej cesty) bolo zapracované priamo do ročného vykonávacieho plánu, keď naplánované náklady na rok 2003 boli v porovnaní so skutočnosťou roka stanovené na 90,78 %. Plnenie za 9 mesiacov predstavuje objem 334 753 tis. Sk, čo je oproti skutočnosti minulého roka plnenie na 99,85 %.  
		Nie je reálny predpoklad naplnenia plánovaných hodnôt, nakoľko sa nepodarilo dosiahnuť rokovaním so ŽSR zmenu cien niektorých nakupovaných služieb(zvlášť oblasť služieb informatiky a telekomunikácií). Zníženie nákladov sa podarilo dohodou dosiahnuť v oblasti služieb zdravotnej starostlivosti a požiarnej ochrany.

e)	Reštrikčné opatrenia v oblasti dodávateľských opráv
 	Dodávateľské opravy (predovšetkým opravy v ŽOS) boli za 9 mesiacov roka 2003 zabezpečené na 93,86 %, oproti skutočnosti minulého roka bolo čerpanie nižšie o 12,32 %. Plnenie z ročného plánu bolo 65,82 %. 
	Zníženie bolo zabezpečené čiastočne znížením objemov. Ďalšie zníženie sa očakáva v súvislosti s verejným obstarávaním dodávateľských opráv mobilného parku. Ťažisko efektov sa však prejaví až v roku 2004. 	

f)	Znížené platené nájomné za vozne o 10 % oproti roku 2002
		Nájomné platené za vozne bolo čerpané za obdobie 1 - 9. 2003 vo výške 509 529 tis. Sk, oproti plánu (573 397 tis. Sk) menej o 11,14 %, oproti skutočnosti minulého roka 
(565 860 tis. Sk) menej o 9,96 %. Čerpanie nákladov na nájomnom predstavuje z ročného plánu 65,32 %.

2.	Vyhodnotenie plnenia koncepcie sociálnych výdavkov

a)	Prehodnotiť v súčasnosti platnú Kolektívnu zmluvu ŽSR a ŽS, a. s. na roky 2002 a 2003 s cieľom objektivizácie a aktualizácie sociálnych výdavkov podľa predmetu činnosti oboch spoločností, 
b)	Prostredníctvom kolektívneho vyjednávania pri uzatváraní kolektívnej zmluvy na rok 2004 a ďalej, nevytvárať sociálne záväzky, ktoré nezodpovedajú ekonomickým možnostiam ŽS, a. s.,
c)	Vypracovať sociálny program ŽS, a. s. na obdobie nasledujúcich 5 rokov,  podporujúci reprodukciu pracovnej sily, ochranu zdravia zamestnancov a  motiváciu pre plnenie podnikateľských cieľov ŽS, a. s.

ŽS, a. s. spracovala návrh novej Kolektívnej zmluvy pre rok 2004, ktorý bol prerokovaný Predstavenstvom spoločnosti dňa 20.10.2003. Platná kolektívna zmluva je spoločná pre ŽS, a. s. i ŽSR. Návrh novej KZ vychádza z predpokladu existencie samostatných zmlúv pre obe spoločnosti, pričom návrhy a postupy oboch spoločností sú koordinované. Návrhy nových ustanovení zmluvy zakladajú možnosť zníženia mzdových, sociálnych a ostatných (odchodné, odstupné, kompenzácie) nákladov o cca 154,0 mil. Sk.  

Pre roky 2004 a ďalej má ŽS, a. s. rozpracovanú novú koncepciu sociálneho programu: 
•	zabezpečiť medziročný rast mzdy len v rozsahu ekonomických možností, návrh kolektívnej zmluvy pre rok 2004 predpokladá nulový rast miezd,
•	prehodnotenie a výrazná redukcia súčasných sociálnych výdavkov, najmä: 
-	neuplatňovanie tzv. sociálnych kompenzácií pri nadbytočnosti,
-	skráteného týždenného fondu pracovného času pre vybrané profesie,
-	príplatkov súvisiacich so stratou zdravotnej a zmyslovej spôsobilosti,
-	rozsahu profesií, ktorým sa poskytuje kondičná rehabilitácia, 
-	prekážok v práci poskytovaných nad rámec zákonníka práce, 
-	bezplatné zabezpečovanie zrážok zo mzdy poukazované na účty odborových organizácií a ako nepovinné zrážky na osobné účty v bankách,
-	vzťahy s odborovými centrálami na jednotlivých úrovniach riadenia
-	vybavovanie miestností odborovým centrálam zariadením na ich odborovú činnosť, 
-	použitie sociálneho fondu,
•	prehodnotenie a redukcia rizikových prác a činností majúcich negatívny vplyv na zdravie zamestnancov a zabezpečenie obstarania technických zariadení eliminujúcich tento stav, ako aj prostriedkov ochrany zdravia pri práci,
•	komplexná analýza pracovných podmienok zamestnancov najmä v oblasti sociálnych priestorov a zabezpečenie štandartných podmienok  ich vybavenosti, 
•	zmena mzdového systému v oblasti:
-	tarifných miezd (vrátane prehodnotenia zborníka pracovných činností; odčlenenie rokových  postupov od tarifných miezd; zmena tarifného systému podporujúceho zvýhodnenie profesií zúčastňujúcich sa na hlavnej činnosti ŽS, a. s.;  vytvorenie pracovnej kategórie „profesionál“, t.j. výnimočný odborník v svojej oblasti so všeobecným uznaním majúcim dôveru a uznanie okolia) 
-	uplatnenia motivačných mzdových foriem podporujúcich úsporu nákladov a zvyšovanie tržieb (redukcia osobitných príplatkov, podpora zlepšovateľských návrhov, zavedenie cieľových odmien pri tímových aktivitách, a pod.),
•	zavedenie etického kódexu zamestnanca ŽS, a. s. obsahujúceho povinnosti (nie pracovný poriadok) a obchodné štandardy správania sa, ako aj prídavkovú časť zameranú najmä na reprodukciu pracovnej sily a podporu tých zamestnancov, ktorí sú pracovití, verní, lojálni, a pod.,

Uvedená koncepcia je z hľadiska časovej realizácie rozvrhnutá nasledovne:
•	v druhom polroku 2003 bol spracovaný návrh novej kolektívnej zmluvy na rok 2004, dňa 28.10.2003 bolo otvorené kolektívne vyjednávanie pre rok 2004
•	do konca roka 2003 príprava etického kódexu zamestnanca ŽS, a. s. s možnosťou uplatnenia najneskôr od 1.4.2004,
•	v priebehu roka 2004 príprava zmeny mzdového systému tak, aby mohol byť uplatnený s účinnosťou od 1.1.2005.

3.	Vývoj kľúčových ekonomických ukazovateľov

Celková miera zadĺženia vlastného imania
       Cudzie zdroje / Vlastné imanie (hodnota < 1 )

Celková miera zadlženia vlastného imania za 9 mesiacov roka 2003, pri hodnote vlastného imania 29 434 214 tis. Sk a cudzích zdrojov 16 781 482 tis. Sk, dosiahla hodnotu 0,57. 

Stav bankových úverov a finančných výpomocí
(v tis. SKK)	k 31. 12. 2002	k 30. 9. 2003	rozdiel	poznámka	
Bežné bankové úvery	2 089 844	2 798 015	708 171	použité na zníženie záväzkov voči dodávateľom, hlavne ŽSR*)	
Dlhodobé bankové úvery	8 791 484	9 082 750	291 266	čerpanie úveru od UBS AG, CL Bank a OTP Banka – investície	
Finančné výpomoci	1 237 108	2 107 746	870 638	čerpanie úveru od Eurofima, Express Slovakia a Watersdale	
Spolu	12 118 436	13 988 511	1 870 075		

Poznámka:
*) pozitívny efekt
- jednak, náklady navýšených úverov sú nižšie ako penále za úhrady po lehote splatnosti,
- jednak, refinancovaním sme dosiahli, že napriek navýšeniu bežných bankových úverov, nedošlo k zvýšeniu nákladov úverov oproti východziemu stavu, ale dokonca k ich zníženiu cca o 2 mil. Sk/rok.

Nárast investičných pôžičiek (úverov a výpomocí) financuje investície kontrahované v minulosti. To znamená, že v roku 2003 neboli uzatvorené nové zmluvy o poskytnutí investičných pôžičiek na nové investície.

Celková likvidita
       Obežné aktíva / Krátkodobé pasíva ( hodnota >1 )

Celková likvidita za obdobie 9 mesiacov roka 2003, pri hodnote obežných aktív 11 212 165 tis. Sk a krátkodobých pasív 4 795 106 tis. Sk, dosiahla hodnotu 2,34. 

Produktivita práce z výnosov
      Celkové výnosy / priemerný počet zamestnancov ( pozitívny je rast ukazovateľov v čase )

Za 9 mesiacov roku 2002 bola 743 037 Sk na zamestnanca. Produktivita práce z výnosov za 9 mesiacov roku 2003 dosiahla hodnotu 861 079 Sk na zamestnanca, čo predstavuje medziročné zvýšenie o 15,89%. Dosiahnutá produktivita práce je však oproti plánu nižšia o 6,25% v dôsledku veľkého poklesu výnosov (16 894 364 tis. Sk oproti plánu 18 074 416 tis. Sk – plnenie na 93,47 %) aj napriek splnenému plánu znižovania zamestnanosti. 
Tržby z prepravy boli zabezpečené nižšie v dôsledku poklesu výkonov z nákladnej prepravy o 1 432 tis. ton, t. j. o 3,8 % a osobnej prepravy o 2,55 mil. osôb, t. j. o 6,2 %.

Produktivita práce z prevedených výkonov
       Čtkm + osobokm / priemerný počet zamestnancov ( pozitívny je rast ukazovateľov v
 čase ) 

Za 9 mesiacov roku 2002 bola 459 072 jednotiek na zamestnanca. Produktivita práce z výnosov za 9 mesiacov roku 2003 dosiahla hodnotu 460 257 jednotiek na zamestnanca, čo predstavuje medziročné zvýšenie o 0,2%. Dosiahnutá produktivita práce je však oproti plánu nižšia o 7,12% v dôsledku poklesu výkonov v nákladnej preprave o 4 % a v osobnej preprave o 6 %.

4.	Plnenie ďalších úsporných opatrení 

Okrem opatrení definovaných v PP 2003 prijímala ŽS, a. s. ako reakciu na priebežné hospodárske výsledky ďalšie opatrenia (výpis uznesení predstavenstva i dozornej rady 
ŽS, a. s. je v prílohe). Tieto opatrenia smerovali predovšetkým k eliminácii výpadku tržieb z vnútroštátnej prepravy tovarov (prechod časti prepravy dreva na cestnú dopravu, výpadok v preprave potravín – sucho,...) znížením nákladov ŽS, a. s. 
Z pohľadu vplyvu na hospodársky výsledok ŽS, a. s. je možné doteraz len čiastočne vyčísliť efekt z prijatých opatrení, nakoľko finančný efekt mnohých opatrení sa premietne až vo 4. štvrťroku 2003, resp. plne až v roku 2004. 

a)	Pripraviť návrh zmien príslušných ustanovení predpisu Op 5 v súvislosti so všetkými lekárskymi prehliadkami (lekárske prehliadky pri zmene funkcie, vstupné prehliadky,...) s cieľom znížiť náklady na služby zdravotníctva.
Schválením Dodatku č.1 k Zmluve so ŽZ zo dňa 3.10.2003 sa zníži cena za poskytovanie zdravotnej starostlivosti o 6 mil. Sk. Nový návrh predpisu Op 5 bude predložený na rokovanie zástupcov ŽZ a ŽS, a. s.

b)	Prehodnotiť potrebu existujúcich tlačív - nepotrebných pre ŽS, a. s. Návrh redukcie korigovať v súlade s platnými predpismi a systémom prvotnej evidencie štatistických údajov uplatňovanej v ŽS, a. s.
Po prehodnotení potreby existujúcich tlačív jednotlivé OJ navrhli zrušenie tlačív v hodnote 8,7 tis. Sk. Boli prehodnotené zásoby tlačív ZZ Vrútky, nepotrebných pre 
ŽS, a. s. – nasledovne: presne účtované tlačivá v hodnote 386 tis. Sk, predajné tlačivá  v hodnote 659 tis .Sk, manipulačné tlačivá v hodnote 331 tis. Sk.

c)	Riešiť otázku nákladov za ubytovanie turnusových zamestnancov ŽS, a. s. pred a po výkone služby v nocľažniach a ubytovniach ŽSR s cieľom znížiť náklady.
Náklady na ubytovanie vlakových čiat sa postupne znižujú. DNP znížila v 3. štvrťroku uvedené náklady o 213 tis. Sk oproti predchádzajúcemu štvrťroku.

d)	Prehodnotiť plán rozvoja vedy a techniky v roku 2003 s cieľom zredukovať náklady. Prehodnotiť zmluvy s VVÚŽ s ohľadom na potrebu úloh realizovaných pre ŽS, a. s.
Plán bol prehodnotený. Vybraný okruh zrušených projektov k 31.8.2003 bol prejednaný v Predstavenstve ŽS, a. s. Úspora z nerealizovaných projektov je 1,4 mil. Sk.  

e)	Zastaviť investície, na ktoré doposiaľ nie je uzatvorená zmluva s dodávateľmi  a odstúpiť od realizácie zmlúv, ktoré sú financované z vlastných zdrojov, u ktorých nebude odstúpenie sankcionované a zároveň finančný výdaj v tomto roku by predstavoval 3 mil. Sk a viac.
Uskutočnili sa rokovania s rozhodujúcimi dodávateľmi. Racionalizovaný investičný plán bol schválený Predstavenstvom spoločnosti dňa 11. 9. 2003, nasledovne:

Pôvodný investičný plán na rok 2003        	3 687,097 mil. Sk
Racionalizačný plán na rok 2003 		3 269,877 mil. Sk
Zníženie					   	   417,220 mil. Sk.

Racionalizačný investičný plán sa dosiahne:
•	vyradením investičných akcií (nákup Hbbillns – 24,2 mil. Sk, nákup Tad/g/ns – 30,0 mil. Sk, rekonštrukcia vozňa Gags – 24,4 mil. Sk, obstaranie CMV – 13,1 mil. Sk, nákup SZNR – 20,0 mil. Sk)
•	ukončením akcie a znížením rozpočtu (RD Košice 12,2 mil. Sk, nákup výpočtovej techniky – 20,0 mil. Sk)
•	presunom plánovaných investičných akcií do ďalších rokoch (modernizácia osobných vozňov – 114,4 mil. Sk, modernizácia mot.rušňov – 46,2 mil. Sk, modernizácia vozňov WLAB -15,0 mil. Sk, modernizácia Eas – 14,3 mil. Sk, modernizácia rušňov – 10,0 mil. Sk, RD Bratislava Vých. rek. Priestorov – 11,7 mil. Sk a ďalšie...)

f)	Rokovať o zmene zmluvy ŽS, a. s. a ŽOS na MOV (znížiť počet odovzdávaných zrekonštruovaných vozňov v tomto roku z 3 ks/mes. na 2 ks/mes a presunúť realizáciu zálohových platieb na budúci rok, v čiastke 375 mil. Sk).
 	Prerokované a odsúhlasené so ŽOS Vrútky, a.s. neuhradenie zálohy na III. etapu rekonštrukcie MOV vo výške 375 mil. Sk a zníženie výdajov oproti plánu za dodávky MOV (o 10 vozňov) v objeme 136 mil. Sk

g)	Pripraviť odpredaj HIM „Vysunutého pracoviska Zvolen ZZ Vrútky“.
	Zrušenie pracoviska uskutočnené k 30.9.2003 prinesie úsporu prevádzkových a mzdových nákladov  v roku 2004 cca 20 mil. Sk.

h)	Prijať opatrenia na zníženie nákladov na služby poskytované všetkými telekomunikačnými operátormi (redukovať rozsah telef. a dátových pripojení, uhrádzať len skutočne odobraté výkony, nie zmluvne dohodnutú paušálnu úhradu).
Bolo vydané  interné opatrenie pre dosiahnutie úspor v oblasti telekomunikačných služieb s platnosťou od 16. 9. 2003. Zapojením užívateľských čísel do virtuálnej privátnej siete Slovenských telekomunikácií, a.s. dosiahne ŽS, a. s. úsporu cca 1 mil. Sk za rok. Podobne očakávame z toho istého dôvodu zníženie nákladov na mobilnú komunikáciu. Predpokladáme významnú úsporu nákladov na telekomunikačné služby momentálne odoberané od Železničných telekomunikácií a to redukciou počtu telefónnych pripojení a zároveň hľadaním alternatívnych dodávateľov tejto služby. 

i)	Odstúpiť od zmluvy v súvislosti s dochádzkovým systémom WEGA. Prehodnotiť možnosť uplatnenia dochádzkového systému „Šichtovnica“ a perspektívne zavedenie čipových kariet.
Vypovedanie dochádzkového systému WEGA sa uskutočnilo k 1. 10. 2003. Momentálne prebieha rokovanie s dodávateľom o ich ponuke rozšíriť aplikáciu Šichtovnica o snímače kariet, a tým zabezpečenie automatizovaného zberu nasnímaných údajov o príchode a odchode zamestnancov s cenovou ponukou, ktorá dosahuje cca desatinu nákladov na systém WEGA.

j)	Vypracovať návrh motivačných nástrojov vedúcich k úsporám PHM. 
		Sú vykonávané interné opatrenia s cieľom dosiahnuť zníženie spotreby PHM v porovnaní s minulým rokom na hlavnej činnosti o 5 mil. litrov a na ostatnej činnosti o 250 tisíc litrov PHM (rušne radu 770 a 771 s vysokou spotrebou paliva a nahradia sa rušňami s nižšou spotrebou (742 a 721). 

k)	Zabezpečiť zníženie strát na tržbách (min. 75 mil. Sk) z titulu poklesu objemu nákladnej prepravy oproti očakávanej skutočnosti. 
V zmysle prijatej úlohy boli k 18.9.2003 prijaté nasledovné opatrenia:
o	dosiahnutá dohoda so ŽSR na znížení poplatku za použitie dopravnej cesty cieľom zvýšiť realizované výkony (ruda, pelety, drevo, US Steel)
o	spracovanie a vyhodnotenie vnútroštátnej prepravy dreva - návrh systémového riešenia prepráv pre SCP Ružomberok 
Výsledky týchto opatrení sa prejavia v dlhšom časovom horizonte.

l)	Zabezpečiť zníženie nákladov oproti plánu na rok 2003 na opravu a údržbu zabezpečovanú v ŽOS.
Opravy zabezpečované v ŽOS na rok 2003 sú zmluvne viazané. Vývoj nákladov na tieto služby je za obdobie 1.-9/2003 priaznivý (plán 1 389 004 tis. Sk, čerpanie 1 298 508 tis .Sk predstavuje úsporu vo výške 90 496 tis .Sk).

m)	Cestou optimálnej cenovej politiky dosiahnuť úsporu v spotrebe elektrickej energie vo výške 30 mil. Sk voči očakávanej skutočnosti.
S cieľom zníženia nákladov na elektrickú energiu voči očakávanej skutočnosti sa analyzuje hlavne spotreba na elektrickú trakciu. Na základe zistených skutočností a vývoja dopravných výkonov operatívne, v rámci objednaného salda, sa realizujú presuny elektrickej práce a upravujú štvrťročné objednávky elektrickej práce na nasledujúci  štvrťrok.

n)	Kvantifikovať rozsah koľajových vozidiel potrebných pre zabezpečenie výkonov osobnej a nákladnej dopravy v roku 2004.
Výsledkom je zoznam nepotrebných nákladných vozňov (746 ks), osobných vozňov (175 ks), rušňov, elektrických a motorových jednotiek (158 ks), ktoré sú vhodné na zošrotovanie. Ďalších 389 ks nákladných vozňov bude využitých v rámci modernizácie a prestavby na iný typ. Odpredajom koľajových vozidiel sa dosiahne (vzhľadom na zostatkovú hodnotu) strata, ktorá však bude postupne kompenzovaná znížením nákladov na opravy a údržbu od roku 2004.

o)	Optimalizáciou turnusov dosiahnuť úsporu  vlakového personálu.
V súčasnosti sa uskutočňujú práce na príprave GVD 2003/2004. Úspory budú kvantifikovateľné po zavedený nového GVD do platnosti. 

p)	Zrealizovať odstavenie špeciálnych vozňov z prevádzky, zabezpečiť urýchlené nasadenie modernizovaných vozňov 812 namiesto 830 a 850, racionalizáciou radenia súprav osobnej dopravy znížiť potrebu vozňov.
Nasadzovanie modernizovaných motorových vozňov 812 je postupne realizované, pričom k termínu GVD 2003/2004 sa predpokladá úplne nahradenie MV série 830 a 850. Ľahké motorové jednotky radu 840 v počte 6 kusov budú v prevádzke od 14. 12. 2003 obsadzovať vlaky, ktoré boli doposiaľ vedené rušňom radu 750 s klasickou súpravou. Ich denný beh je cca 520 km/deň. Dosiahne sa úspora paliva a zlepší sa kvalita cestovania na dotknutých tratiach.

Na základe rozhodnutia Predstavenstva a Dozornej rady ŽS, a. s. sa uskutočnilo viacero opatrení v oblasti logistiky, ktoré priniesli nasledovné pozitívne výsledky:
•	vývoj stavu zásob ŽS, a. s. má počas roku 2003 pozitívny trend. K 30. 09. 2003 klesli zásoby od začiatku roku 2003 (z hodnoty 1 101 mil. Sk) o 296 mil. Sk, čo predstavuje zníženie o 26,9 %.
•	na celkovom znížení stavu zásob ŽS, a. s. sa podieľal znížený celkový nákup zásob 
ŽS, a. s. za obdobie I.-IX. mesiaca 2003, ktorý je v porovnaní s rovnakým obdobím roku 2002 nižší o 306.847 tis. Sk, čo predstavuje zníženie o 26,5 %.
•	doba obratu sa k 30. 09. 2003 zrýchlila na 164 dní oproti dobe obratu 204 dní 
k 31. 12. 2002.
•	využívaním súťažných metód verejného obstarávania ZZ Vrútky zaznamenal úsporu pri nákupe zásob v období 1. 1. 2003 - 30. 10. 2003 v hodnote cca 25 mil. Sk. Táto úspora  následne spôsobila pozitívne zmeny v oblasti znižovania materiálových nákladov.

Komentár k Informácii o hospodárení Železničnej spoločnosti, a.s. 
za mesiace 1. – 9. 2003

1./  Nákladná preprava

Za  mesiace 1. - 9. 2003 bolo podľa operatívnych výsledkov prepravených 36 407 tis. ton,  ktorými  bol  plán  37 840 tis. ton  plnený  na 96,21 %,  v absolútnom vyjadrení predstavovalo neplnenie 1 432 tis. ton. Z pohľadu jednotlivých segmentov bolo plnenie nasledovné:
o	tranzit - plnenie plánu prepravy dosiahla v segmente tranzit (100,28 % a oproti minulému roku 106,87 %). Plán bol splnený v prevažnej väčšine komodít a  najvyššie prekročenie sme dosiahli v stavebninách (133,54 %) oproti tomu najnižšie plnenie bolo v komodite potraviny (65,2 %),
o	vývoz - plán plnený na 93,81 %. Na neplnenie mal značný vplyv znížený objem vývozu uhlia, dreva a chémie,
o	dovoz - plán splnený na 104,71 %. Oproti plánu sa doviezlo viac o 601,6 tis. ton. Najvyššie plnenie z hľadiska objemu oproti plánu bolo v komoditách železná ruda (110,66 %) v absolútnom vyjadrení to bolo naviac o 521,9 tis. ton. Priaznivé plnenie v dovoze z hľadiska železníc bolo zaznamenané ešte v komoditách uhlie, stavebniny, chémia, nedefinované a kombinovaná preprava, 
o	vnútroštátna preprava - plán plnený na 81,07 %. Na neplnenie plánu malo najvýraznejší vplyv neplnenie nakládky dreva o 395 tis. ton (najvýraznejšie oproti rovnakému obdobiu minulého roka klesla preprava surového bukového dreva (-107,8 tis. ton) a dreva ihličnatého surového (-97,5 tis. ton) a stavebnín o 464 tis. ton (oproti rovnakému obdobiu minulého roka klesla preprava až o 562,5 tis. ton prevažne to boli štrky na betónovanie    (-235 tis. ton), cement portlanský (-118,7 tis. ton), troska granulovaná (-113 tis. ton).

Na plnenie plánu prepravy za obdobie 1. - 9. 2003 mal negatívny vplyv najmä:
•	celoplošný štrajk na konci januára a 2. - 4. februára (plnenie prepravy za február 95,55 %, t. j. zníženie prepravy o 167,2 tis. ton,
•	nepriaznivé plnenie prepravy v 2. a 3. štvrťroku 2003 (90,34 % resp. 93,38 %) od marca sa preprava nesplnila v žiadnom mesiaci. V 2. resp. 3. štvrťroku sa neplnenie prepravy prejavilo hlavne v nakládke pre vnútro 78,23 % resp. 68,18 % a miernejšie vo vývoze 89,2 % resp. 94,25 %.
•	Na neplnení plánu sa výrazne podieľalo neplnenie nakládky dreva  -851,6 tis. ton a stavebnín  -504,4 tis. ton.
V porovnaní s minulým rokom bol objem prepravy vyšší o 27,1 tis. ton, ktorý predstavoval medziročný nárast 0,1  %. 

Plnenie tržieb z nákladnej prepravy bolo zabezpečené na 93,46 %, t.j. pokles o 772 675 tis. Sk, z toho:
-	vnútroštátna preprava pokles o 327 535 tis. Sk, plnenie na 84,41 %,
-	medzinárodná preprava pokles o 407 308 tis. Sk, plnenie na 95,09 %,
-	hospodárenie s nákladnými vozňami nárast o 27 558 tis. Sk, plnenie na 104,54 %,
-	doplňujúce a ostatné poplatky pokles o 57 702 tis. Sk, plnenie na 92,59 %,
-	tržby OPC Čierna nad Tisou menej o 7 688 tis. Sk, plnenie na 78,28 %.
Pokles tržieb z nákladnej prepravy bol spôsobený poklesom výkonov, ktoré oproti plánu poklesli za 9 mesiacov o 3,79 % a vplyvom vývoja kurzu USD a EUR voči SKK.

2./  Osobná preprava

	Za mesiace 1. - 9 2003 došlo k poklesu výkonov v osobnej preprave oproti plánu vo všetkých sledovaných parametroch. Vlakové km boli plnené na 99,6 % a výkon     v 1 000 hrtkm na 98,1 %. Celkový počet prepravených osôb bol oproti plánu nižší o 2 557 tis. a  osobokm o 232 229 tisíc. Medziročný pokles cestujúcich bol 6 561 tis. osôb. Úbytok cestujúcich, ktorý spôsobil plnenie tržieb len na 87,23 % (bez tržieb z hospodárenia s osobnými vozňami) ovplyvnilo v značnej miere zvýšenie cestovného od 1.1.2003 a  zrušenie regionálnej dopravy na vybraných tratiach. Na nesplnených tržbách sa podpísal aj celoplošný štrajk začiatkom februára a znížená mobilnosť obyvateľstva v dôsledku pretrvávajúcej nezamestnanosti. 

Tržby z osobnej prepravy boli oproti plán za 9 mesiacov 2003 zabezpečené na 88,53 %, t.j. pokles o 211,6 mil. Sk, z toho:
-	tržby z prepravy cestujúcich menej o 235,6 mil. Sk a
-	tržby - hospodárenie s osobnýmui vozňami viac o 24,0 mil. Sk.

3./  Hospodársky výsledok, náklady a výnosy  

	Železničná spoločnosť, a.s. dosiahla za obdobie 1. – 9. 2003 stratu vo výške 1 050 374 tis. Sk, v porovnaní s plánom bola táto strata vyššia o 920 715 tis. Sk hlavne v dôsledku 
•	dosiahnutia nižších celkových výnosov ako prepokladal plán o 1 180 052 tis. Sk, 
- z toho prevádzkové tržby menej o 1 218 231 tis. Sk vzhľadom na pokles tržieb z prepravy  o 976 557 tis. Sk (len účet 605). 
Celkové náklady boli zúčtované  nižšie o 259 337 tis. Sk, čo malo kladný vplyv na výšku dosiahnutého hospodárskeho výsledku.  Náklady boli nižšie hlavne v dôsledku nižšieho čerpania na službách spolu o 645 303 tis. Sk, z toho
- opravy a udržiavanie menej o 86 250 tis. Sk,
- poplatok za železničnú dopravnú cestu menej o 511 548 tis. Sk,
- ostatné služby menej o 64 653 tis. Sk.

V porovnaní s rovnakým obdobím roka 2002 bola uvedená strata nižšia o 2 186 289 tis. Sk, v roku 2002 boli dosiahnuté nižšie prevádzkové výnosy o 1 429 927 tis. Sk. Za           1. – 9. 2002 bola Železničnej spoločnosti, a.s. poskytnutá zo ŠR nižšia úhrada za výkony vo verejnom záujme v osobnej doprave o 2 469 413 tis. Sk. Naproti tomu prevádzkové náklady boli  zúčtované vyššie o 1 250 761 tis. Sk, v dôsledku zúčtovania vyšších služieb              o 837 661 tis. Sk (poplatok za ŽDC viac o 734 967 tis. Sk) a ostatných prevázkových nákladov o 602 610 tis. Sk (odpis nedobytnej pohľadávky viac o 353 244 tis. Sk).  

 Náklady

Za 1.-9. 2003 boli náklady celkom zúčtované v čiastke 17 944 738 tis. Sk, čo bolo v porovnaní s 1. - 9. 2002 menej o 920 963 tis. Sk. V porovnaní s plánom stanoveným v objeme 18 204 075 tis. Sk bolo čerpanie nákladov nižšie o 259 337 tis. Sk.
 
Čerpanie na spotrebovaných nákupoch bolo oproti plánu vyššie o 111 219 tis. Sk, z toho na spotrebe materiálu bolo čerpanie vyššie o 227 523 tis. Sk, spotreba motorovej nafty menej o 30 140 tis. Sk a spotreba energie a neskladových dodávok menej o 86 374 tis. Sk.

Služby spolu menej o 645 303 tis. Sk, z toho opravy a udržovanie menej o 86 250 tis. Sk a ostatné služby spolu menej o 576 201 tis. Sk. Najväčšie položky z ostatných služieb predstavovali úhrada za železničnú dopravnú cestu, ktorá bola zúčtovaná v čiastke 5 475 207 tis. Sk, čo bolo oproti plánu čerpanie nižšie o 511 548 tis. Sk, t.j. menej o 8,54 %. Náklady z činnosti nákladných vozňov (prenájom) boli zúčtované v čiastke 509 528 tis. Sk a predstavujú z ostatných služieb 6,92 % tržby za použitie nákladných vozňov boli zúčtované v čiastke 629 016 tis. Sk. Náklady vynaložené na služby WGS boli zúčtované v čiastke        99 122 tis. Sk.  Leasing bol zúčtovaný v čiastke 304 276 tis. Sk. 

Osobné náklady boli čerpané vyššie o 19 016 tis. Sk, z toho mzdové náklady viac       o 32 607 tis. Sk. V júli bol kolektívnym vyjednávaním dohodnutý smerný rast miezd na rok 2003 o 5 %. Zvýšenie priemernej mzdy za sledované obdobie zatiaľ nedosiahlo smerný rast dohodnutý v kolektívnej zmluve na rok 2003. 
Oproti ročnému plánu bolo racionalizačnými opatreniami znížených o 30 zamestnancov viac. Oproti skutočnosti k 31.12.2002 (20 181) bolo k 30.9.2003 (19 189) uvoľnených 992 zamestnancov (plán zníženia 962). 

Iné prevádzkové náklady boli zúčtované vyššie o 53 716 tis. Sk, z toho zostatková cena predaného NaHIM a predaný materiál menej o 24 907 tis. Sk a ostatné prevádzkové náklady viac o 7 749 tis. Sk. 

Odpisy, rezervy a opravné položky boli zúčtované v objeme 1 119 358 tis. Sk oproti plánu menej  o 21 731 tis. Sk, z toho odpisy NaHIM menej o 21 990 tis. Sk, opravné položky boli tvorené mimo plánu v čiastke 259 tis. Sk.

 Finančné náklady a rezervy a opravné položky k finančným nákladom boli zúčtované vyššie o 65 326 tis. Sk, z toho nákladové úroky viac o 46 040 tis. Sk. Od 1. januára sa účtujú do nákladovych úrokov aj úroky z investičných úverov (podľa novely zákona o účtovníctve). Kurzové straty boli zúčtované vyššie o 78 059 tis. Sk a ostatné finančné náklady zúčtované nižšie o 58 773 tis. Sk. 

V mimoriadnych nákladoch boli zúčtované len ostatné mimoriadne náklady v objeme 329 977 tis. Sk, v porovnaní s plánom boli účtované  vyššie o 156 452 tis. Sk. V mimoriadnych nákladoch boli plánované len náklady na odstupné, odchodné a sociálne kompenzácie, ktoré boli zúčtované v čiastke 203 591 tis. Sk, z toho náklady na odstupné       73 785 tis. Sk, náklady súvisiace s odchodným 1 452 tis. Sk a sociálne kompenzácie 128 354 tis. Sk. Mimo plánu boli do mimoriadnych nákladov zúčtované náklady na opravy nákladov minulých období v čiastke 104 301 tis. Sk, náhrady škôd v čiastke 8 461 tis. Sk a ostatné mimoriadne náklady v čiastke 15 828 tis. Sk.

Výnosy

	Výnosy boli zúčtované vo výške 16 894 364 tis. Sk v porovnaní s plánom boli tieto nižšie o 1 180 052 tis. Sk hlavne v dôsledku nižších tržieb z prepravy, ktoré boli zabezpečené len na 92,83 %, t.j. menej o 976 557 tis. Sk. Nižšie boli zúčtované:
•	tržby za vlastné výkony a tovar o 1 061 269 tis. Sk, z toho:
-	tržby z prepravy (účet 605) menej o 976 557 tis. Sk,
-	tržby z predaja služieb menej o 84 539 tis. Sk a
-	tržby za tovar menej o 173 tis. Sk.
•	aktivácia spolu o 106 567 tis. Sk, z toho: 
- aktivácia materiálu, tovarov a služieb menej o 96 258 tis. Sk a
- aktivácia HaNIM menej o 10 309 tis. Sk.
•	iné prevádzkové výnosy o 1 001 tis. Sk. Výšku iných prevádzkových výnosov ovplyvnilo najmä zúčtovanie úhrady za výkony vo verejnom záujme v osobnej preprave od štátu v objeme 3 247 500 tis. Sk, ktorá bola poskytnutá na úrovni plánu, v porovnaní              s rovnakým obdobím roka 2002 viac o 2 469 413 tis. Sk.
•	rezervy a opravné položky k prevádzkovým výnosom o 49 394 tis. Sk.
Vyššie boli zúčtované:
•	finančné výnosy a rezervy a opravné položky k finančným výnosom o 22 472 tis. Sk, z toho: 
-	finančné výnosy spolu viac o 2 993 tis. Sk a 
-	rezervy a opravné položky k finančných výnosom boli mimo plánu zúčtované v čiastke 19 479   tis. Sk.  
•	mimoriadne výnosy spolu o 15 707 tis. Sk. Do mimoriadnych výnosov boli zúčtované:
-	oprava výnosov minulých účtovných období v čiastke   8 365 tis. Sk,
-	ostatné mimoriadne výnosy v čiastke                            18 349 tis. Sk,
-	škody v čiastke                                                                 2 625 tis. Sk.

4./  Pohľadávky

	Stav pohľadávok k 30.9.2003 bol 10 306 518 tis. Sk oproti skutočnosti dosiahnutej k 31.12.2002 viac o 3 422 951 tis. Sk, z toho 
-	dlhodobé pohľadávky menej o 1 697 tis. Sk a 
-	krátkodobé pohľadávky viac o 3 424 648 tis. Sk.
Nárast krátkodobých pohľadávok je v dôsledku preúčtovania pohľadávky voči štátu za VVZ v osobnej preprave za rok 2002 (4 023 000 tis. Sk).

5./  Záväzky

	Stav záväzkov k 30.9.2003 bol 4 619 730 tis. Sk oproti skutočnosti dosiahnutej k 31.12.2002 menej o 1 737 234 tis. Sk, z toho:
-	dlhodobé záväzky viac o 928 294 tis. Sk, hlavne v dôsledku nárastu zúčtovaných dlhodobých finančných výpomocí,
-	krátkodobé záväzky menej o 2 665 528 tis. Sk,   v dôsledku poklesu krátkodobých záväzkov z obchodného styku a daňových záväzkov a dotácií.

Predpokladaný vývoj Železničnej spoločnosti v rokoch 2004 -2006

Rok 2004
Dozorná rada ŽS, a. s. na rokovaní dňa 1.10.2003 akceptovala návrh východísk „Podnikateľského plánu na rok 2004“. 

Hlavné ciele na rok 2004
•	udržať podiel na prepravnom trhu v nákladnej preprave 21 % (tony) a v osobnej preprave 22 % (osobokilometre)
•	v osobnej doprave zrealizovať objednaný výkon (ZVVZ) v rozsahu 30,5 mil. vlakových kilometrov a v segmente EC, IC vlaky výkon 1,1 mil. vlkm  
•	v nákladnej doprave zrealizovať prepravný výkon v objeme 50,9 mil. ton.
•	dosiahnuť kladný hospodársky výsledok

Predpoklady pre dosiahnutie cieľov
•	úhrada straty zo štátneho rozpočtu za VVZ osobnej dopravy 4 330 mil. Sk. Podpora prevádzky kombinovanej dopravy čiastkou 20 mil. Sk zo ŠR.
•	prevzatie úverov so štátnou zárukou k 1.1.2004 v objeme 7 319  mil. Sk do štátneho dlhu (naplnenie uznesenia vlády č.550/2003)

Riziká a potenciály externého prostredia

Riziká
•	nevyvážená dopravná politika štátu (najvyššie ceny za použitie železničnej dopravnej cesty v Európe) 
•	rastúci tlak železničných (nových) a kamiónových dopravcov
•	dopady vstupu do EÚ (kvóty na oceľ, prísnejšia legislatíva, TSI,...)
•	neriešenie pohľadávky na upísanie vlastné imanie
•	nedostatočná štátna podpora investícií do osobnej dopravy (nákup nových koľajových vozidiel)

Potenciály
•	zníženie základného imania spoločnosti (riešenie nedostatkov transformácie)
•	migrácia obyvateľstva za prácou, nové tovarové toky
•	kooperácia s inými dopravcami
•	efektívne využitie súčasných kapacít ŽS, a. s.

Riziká a potenciály interného prostredia

Riziká
•	zvyšovanie taríf - nákladná doprava (dovozné a vývozné tarify + 4 %), osobná doprava (regulované ceny + 10 %)
•	zmena kolektívnej zmluvy (znižovanie rozsahu sociálnych výhod, priemerná mzda) 
•	naplnenie exkluzívnej zmluvy so spoločnosťou Express (330 mil. Sk), právne spory (Martinská mechatronická)

Potenciály
•	optimalizácia zamestnanosti – zníženie počtu zamestnancov o 757
•	zvyšovanie rozsahu verejného obstarávania v oblasti služieb
•	zhodnotenie nepotrebného majetku
•	znižovanie rozsahu investičnej činnosti (medziročný pokles z 3,2 mld. na 2,1 mld. Sk)

Zmeny oproti scenáru vývoja ŽS, a. s. z 2.7.2003 (materiál prerokovaný vládou)

•	zníženie objemu nákladnej prepravy o 830 tis. ton (-1,6%) - strata časti vnútroštátnych prepráv prechodom na kamiónovú dopravu
•	zníženie rozsahu osobnej dopravy o 600 tis. vlkm (-2%) - úhrada straty zo št. rozpočtu
•	väčšie znižovanie počtu zamestnancov o 7,3%
•	plánovaný nulový rast miezd (pôvodne inflačný rast)
•	nulový rast taríf vnútroštátnej a tranzitnej nákladnej dopravy (pôvodne +6 a +1%)
•	rast nákladov na používanie železničnej infraštruktúry a nadväzných služieb ŽSR

Predpokladané súhrnné výsledky r.2004

	m.j.	Variant 1	Variant 2	
Náklady celkom 	mil. Sk	24 373,7	24 703,7 	
Výnosy celkom 	mil. Sk	24 385,3	24 385,3	
Hosp. výsledok celkom 	mil. Sk	11,633	-318,367	
Dopravné výkony osobná doprava	tis. vlkm	30 501	30 501	
Prepravné výkony nákladná doprava	mil. ton	50,9	50,9	
Zamestnanci k 31.12.2003	počet	19 322	19 322	
Zníženie počtu zamestnancov	počet	757	757	
Celková miera zadĺženia vlastného imania	%	48,21	50,04	
Celková likvidita		1,02	0,92	
Produktivita práce z výnosov	tis.Sk/zam.	1 317 486	1 317 486	
Produktivita práce z výkonov	tis.prtkm/zam.	684 294	684 294	

Variant 1 resp. 2 sa odlišujú v tom, či nezohľadňujú resp. zohľadňujú naplnenie zmluvy so spoločnosťou Express. Jej naplnenie závisí od rozhodnutia Protimonopolného úradu.

Roky 2005 a 2006

Hlavné ciele 

•	udržať podiel na prepravnom trhu v nákladnej preprave 21 % a v osobnej preprave 22 %
•	v nákladnej doprave zrealizovať prepravný výkon v objeme cca 50,5 mil. ton ročne.
•	v osobnej preprave zrealizovať prepravný výkon vo objeme cca 2,5 mld. oskm 
•	dosiahnuť trvalú finančnú stabilitu a ziskovosť spoločnosti
•	zdvojnásobiť do konca roku 2006 pridanú hodnotu na zamestnanca oproti roku 2002
•	štandardizovať kvalitu poskytovaných služieb v osobnej preprave (nové služby, vozidlá)

Predpoklady pre dosiahnutie cieľov
•	úhrada straty zo štátneho rozpočtu za VVZ osobnej dopravy a podpora prevádzky kombinovanej dopravy čiastkou na úrovni roku 2004 plus cca 8%.
•	harmonizácia podmienok železničnej a cestnej dopravy (zreálnenie poplatku za použitie dopravnej cesty, internalizácia externých nákladov)

Riziká a potenciály externého prostredia

Riziká
•	oddelenie osobnej dopravy do samostatnej spoločnosti (riziko z pohľadu štátneho rozpočtu – financovanie strát z prevádzky i investícií)
•	decentralizácia verejnej správy a zložitejší mechanizmus obstarávania výkonov vo verejnom záujme a koordinácia VÚC
•	vstup silných dopravných spoločností zabezpečujúcich nákladnú dopravu
•	nedostatočná štátna podpora investícií do osobnej dopravy (nákup nových koľajových vozidiel)

Potenciály
•	vstup strategického investora resp. privatizácia spoločnosti
•	zreálnenie hodnoty majetku spoločnosti
•	vytváranie integrovaných dopravných systémov s inými dopravcami
•	vznik nových veľkých priemyselných parkov a spoločností (nové možnosti prepráv)
•	možnosti čerpania fondov EÚ

Riziká a potenciály interného prostredia

Riziká
•	nerovnováha medzi možnosťami spoločnosti a požiadavkami vyplývajúcimi z kolektívneho vyjednávania (demotivácia zamestnancov z dôvodu rýchlejšieho rastu miezd v iných sektoroch hospodárstva)
•	zhoršovanie vekovej a vzdelanostnej štruktúry zamestnancov

Potenciály
•	oddelenie osobnej dopravy do samostatnej spoločnosti (potenciál z pohľadu ŽS, a. s. –odstránenie sanácie strát osobnej dopravy)
•	v súvislosti so vstupom strategického investora zmena firemnej kultúry, posilnenie marketingovej aktivity
•	outsourcing vybraných činností
•	optimalizácia zamestnanosti – zníženie počtu zamestnancov o cca 1100 za roky 2004 - 2005
•	realizácia procesného riadenia v spoločnosti

Zmeny oproti scenáru vývoja ŽS, a. s. z 2.7.2003 (materiál prerokovaný vládou)

•	zníženie objemu nákladnej prepravy o cca 1,1 mil. ton – zreálnenie prognózy na základe výsledkov marketingovej činnosti

Predpokladané súhrnné výsledky r.2005 a 2006

	m.j.	2005	2006	
Náklady celkom 	Mil. Sk	24 737,3	25 218,4	
Výnosy celkom 	Mil. Sk	24 922,0	25 639,9	
Hosp. výsledok celkom 	Mil. Sk	184,7	421,5	
Dopravné výkony osobná doprava	tis. vlkm	30 501	30 501	
Prepravné výkony nákladná doprava	Mil. ton	50,9	50,9	
Zníženie počtu zamestnancov	počet	581	500	
Celková miera zadĺženia vlastného imania	%	43,00	42,00	
Celková likvidita		1,08	1,09	
Produktivita práce z výnosov	tis.Sk/zam.	1 386 175	1 474 404	
Produktivita práce z výkonov	tis.prtkm/zam.	763 279	789 189	

Výkaz ziskov a strát Železničnej spoločnosti, a. s.	
						
 	Názov položky	2004- var.1	2004-var.2	2005	2006	
 	( tis.Sk )	 	 	 	 	
1	Tržby za predaj tovaru	3 250	3 250	3 300	3 350	
2	Nákl.na predaj tovaru	2 200	2 200	2 303	2 375	
3	Obchodná marža	1 050	1 050	997	975	
4	Tržby prevádzkové	19 367 609	19 367 609	19 926 074	20 639 490	
5	Predaj výrobkov a služieb	19 254 209	19 254 209	19 770 605	20 482 466	
6	Zmena stavu nedok. výroby	0	0	0	0	
7	Aktivácia	113 400	113 400	155 469	157 024	
 	 	 	 	 	 	
8	Výrobná spotreba	16 450 989	16 780 989	17 037 823	17 565 996	
9	Spotr.mater.a energie	3 784 430	3 784 430	3 962 298	4 085 129	
10	Služby	12 666 559	12 996 559	13 075 525	13 480 867	
 	 	 	 	 	 	
11	Pridaná hodnota	2 917 670	2 587 670	2 889 247	3 074 469	
12	Osobné náklady	5 186 740	5 186 740	5 280 595	5 272 620	
13	Dane a poplatky	15 307	15 307	15 863	16 320	
14	Odpisy	1 686 765	1 686 765	1 606 155	1 595 802	
15	Tržby z predaja HIM a mater.	400 694	400 694	151 287	159 022	
16	Zost.cena pred.HIM a mater.	231 041	231 041	42 079	43 383	
17	Tvorba rezerv a čas.rozl.	0	0	0	0	
18	Zúčt. rezerv a čas.rozl.	0	0	0	0	
19	Zúčt.oprav.polož.do výnosov	5 000	5 000	0	0	
20	Zúčt.oprav.polož.do nákladov	0	0	0	0	
21	Ostatné prev. náklady	65 921	65 921	58 549	60 364	
22	Ostatné prev. výnosy	4 459 660	4 459 660	4 776 376	4 773 021	
 	 	 	 	 	 	
23	Prevádzkové výnosy	24 236 213	24 236 213	24 857 037	25 574 883	
24	Prevádzkové náklady	23 638 963	23 968 963	24 043 368	24 556 860	
25	Prevádzkový hosp.výsledok	597 250	267 250	813 669	1 018 022	
 	 	 	 	 	 	
26	Finančné výnosy	115 000	115 000	40 000	40 000	
27	Finančné náklady celkom	635 121	635 121	615 096	590 697	
28	z toho :  úroky	523 000	523 000	515 096	490 697	
29	              ost.fin.nákl.	112 121	112 121	100 000	100 000	
30	Hosp. výsl.z fin.operácií	-520 121	-520 121	-575 096	-550 697	
31	Daň z príjmu	0	0	0	0	
32	Hosp.výsl. za bežnú činnosť	77 129	-252 871	238 573	467 325	
33	Mimoriadne výnosy	34 141	34 141	25 000	25 000	
34	Mimoriadne náklady	99 637	99 637	78 828	70 839	
35	Mimor.hosp.výsledok	-65 496	-65 496	-53 828	-45 839	
36	Výnosy celkom	24 385 354	24 385 354	24 922 037	25 639 883	
37	Náklady celkom	24 373 721	24 703 721	24 737 292	25 218 396	
38	Hospodársky výsledok celkom	11 633	-318 367	184 745	421 486	
Prehľad aktív a pasív	
						
					(v tis. Sk)	
 	Názov položky	2004-var.1	2004-var.2	2005	2006	
 	( tis.Sk )	 	 	 	 	
AKTÍVA                                                                               	 	 	 	
I.	Aktíva celkom	40 452 027	40 452 027	39 303 539	39 628 897	
 	Pohľadávka za upísané VI	2 635 253	2 635 253	2 635 253	2 635 253	
I.1.	stále aktíva	33 076 242	33 076 242	32 391 424	32 297 572	
I.1.1.	nehm.invest.majetok	1 946 092	1 946 092	1 948 038	1 949 987	
I.1.2.	hmotn.invest.majetok	30 431 830	30 431 830	29 745 065	29 649 263	
I.1.3.	finančné investície	698 320	698 320	698 321	698 322	
 	 	 	 	 	 	
I.2.	obežné aktíva	4 064 379	4 064 379	3 450 709	3 829 919	
I.2.1.	zásoby	700 000	700 000	650 000	600 000	
I.2.2.	dlhodobé pohľadávky	250	250	250	250	
I.2.3.	krátkodobé pohľadávky	3 312 129	3 312 129	2 748 459	3 177 669	
I.2.4.	finančný majetok	52 000	52 000	52 000	52 000	
 	 	 	 	 	 	
I.3.	ostatné aktíva	676 153	676 153	826 153	866 153	
 	 	 	 	 	 	
PASÍVA                                                                              	 	 	 	 	
II.	Pasíva celkom	40 452 027	40 452 027	39 303 539	39 628 897	
 	 	 	 	 	 	
II.1.	vlastné imanie	27 104 755	26 774 755	27 289 500	27 710 987	
II.1.1.	základné imanie	29 413 231	29 413 231	29 413 231	29 413 231	
II.1.2.	kapitálové fondy	1 548 489	1 548 489	1 548 489	1 548 489	
II.1.3.	fondy zo zisku	0	0	0	0	
II.1.4.	hosp. výsl. min. rokov	-3 868 598	-3 868 598	-3 856 965	-3 672 220	
II.1.5.	hosp. výsl. bež. obd.	11 633	-318 367	184 745	421 486	
 	 	 	 	 	 	
II.2.	cudzie zdroje	13 067 272	13 397 272	11 734 039	11 637 910	
II.2.1.	rezervy	25 000	25 000	25 000	25 000	
II.2.2.	dlhodobé záväzky	2 719 014	2 619 014	2 302 465	2 259 015	
 	z toho: dlhodob.fin.výpomoci	1 602 465	1 602 465	1 602 465	1 602 465	
II.2.3.	krátkodobé záväzky	3 999 042	4 429 042	3 202 145	3 519 260	
II.2.4.	bank.úvery 	6 324 216	6 324 216	6 204 429	5 834 635	
 	 	 	 	 	 	
II.3.	ostatné pasíva	280 000	280 000	280 000	280 000	

	miera zadlženia	48,21	50,04	43,00	42,00	
	celková likvidita	1,02	0,92	1,08	1,07	

Predpokladaný vývoj úverového zaťaženia Železničnej spoločnosti v rokoch 2004 -2006

				v tis.	
Záväzok	Mena	2004	2005	2006	
Dlhodobé úvery	SKK	3 191 367	3 071 580	2 701 786	
Dlhodobé úvery	SKK	160 000	120 000	80 000	
 	CHF	59 888	51 521	43 153	
UBS 14 1.tranža	CHF	19 339	16 364	13 389	
UBS 14 2.tranža	CHF	18 113	15 525	12 938	
UBS 6	CHF	22 436	19 631	16 827	
 	EUR	32 124	30 191	22 160	
CL	EUR	7 734	5 801	3 867	
Syndikát	EUR	24 390	24 390	18 293	
Finančné výpomoci	SKK	1 602 465	1 602 465	1 602 465	
Finančné výpomoci	SKK	0	0	0	
 	EUR	38 000	38 000	38 000	
Eurofima I	EUR	6 500	6 500	6 500	
Eurofima II	EUR	6 500	6 500	6 500	
Eurofima III	EUR	10 000	10 000	10 000	
Eurofima IV	EUR	15 000	15 000	15 000	
Krátkodobé úvery	SKK	3 132 849	3 132 849	3 132 849	
Krátkodobé úvery	SKK	3 132 849	3 132 849	3 132 849	
 	SKK	2 800 000	2 800 000	2 800 000	
bývalé FV	SKK	332 849	332 849	332 849	
 	 		 	 	
Spolu	SKK	7 926 681	7 806 894	7 437 100	

Vzťah investičného rozvoja a úverového zaťaženia

Predstavenstvo ŽS, a. s. v priebehu roka 2003 realizovalo rad opatrení s cieľom znižovania úverového zaťaženia z investičnej činnosti v roku 2003 a ďalej. V investičnom pláne na rok 2003 boli schválené akcie v celkovom objeme 3,262 mld. Sk, z ktorých bol objem 2,88 mld. Sk zakontrahovaný v období pred rokom 2003. Nové akcie schválené od roku 2003 predstavujú len 382 mil. Sk. Týmto krokom bola zabezpečená bilancia cudzích zdrojov z predchádzajúcich období a vlastných zdrojov spoločnosti pre rok 2003 s vylúčením prijatia nových úverov. 
Pre obdobie od roku 2003 a ďalej boli prijaté racionalizačné rozhodnutia v celkovom objeme 9,82 mld. Sk:
1/  O zastavení obstarávania (celkom 8,615 mld. Sk):
v osobnej doprave celkom 6 930 mil. Sk
•	4 ks jednotiek s naklápacími skriňami (Pendolino) v čiastke 3,002 mld. Sk,
•	35 ks ľahkých motorových jednotiek v čiastke 3,523 mld. Sk,
•	9 ks modernizácie pantografových jednotiek v čiastke 0,405 mld. Sk,
v nákladnej doprave celkom 770 mil. Sk
•	40 ks nákladných vozňov Tadgns v čiastke 120 mil. Sk,
•	50 ks nákladných vozňov Fallns v čiastke 150 mil. Sk,
•	200 ks nákladných vozňov R..ns v čiastke 500 mil. Sk,
v ostatných oblastiach celkom 915 mil. Sk
•	nová administratívna budova spoločnosti v čiastke 424 mil. Sk,
•	3 ks viacsystémových hnacích vozidiel v čiastke 420 mil. Sk
•	rekonštrukcia obchodno-prevádzkových priestorov v Sp. Sobote v čiastke 25 mil. Sk,
•	rekonštrukcia východnej remízy v depe Zvolen v čiastke 46 mil. Sk,

2/  O znížení zazmluvnených rozpočtov (celkom 513 mil. Sk)
•	rekonštrukcií nákladných vozňov v čiastke 388 mil. Sk,
•	rekonštrukcií nákladných vozňov v čiastke 125 mil. Sk,

3/  O predĺžení realizačného obdobia o jeden rok (celkom 692 mil. Sk) :
•	modernizácia osobných vozňov  MOV – IC  v čiastke 625 mil. Sk,
•	modernizácia rušňov radu 735 na 736 v čiastke 67 mil. Sk.

Okrem vyššie uvedených faktov bol strednodobý plán investícií na roky 2003 – 2008 podrobne prehodnotený, s vylúčením mnohých investícií, ktoré nie sú nevyhnutné pre udržanie funkčnosti spoločnosti a neohrozujúcich bezpečnosť vlakovej dopravy. 
Tvorba a schvaľovací proces investičného plánu na rok 2004 boli plne podriadené reálnym ekonomickým možnostiam spoločnosti. Zdrojová bilancia sa skladá z vlastných zdrojov v čiastke 1,686 mld. Sk a zabezpečených cudzích zdrojov z predchádzajúcich období v čiastke 0,926 mld. Sk. Predstavenstvo ŽS, a. s. schválilo investičný plán s limitom 2,111 mld. Sk. Okrem toho bude časť zdrojov použitá na splátky istín úverov (358 mil. Sk).
V pláne sú premietnuté všetky opatrenia a rozhodnutia Predstavenstva s cieľom obmedzenia zadĺženosti ŽS, a. s. Investičné výdaje sú smerované do :
•	nákladných vozňov v čiastke 603 mil. Sk,
•	osobných vozňov v čiastke 677 mi. Sk,
•	predajného systému cestovných dokladov KVC v čiastke 130 mil. Sk,
•	hnacích vozidiel v čiastke 379 mil. Sk,
•	stavieb a technológií v čiastke 215 mil. Sk,
•	ostatných ( nehmotné investície, IT, SZNR) v čiastke 107 mil. Sk.

V rokoch 2005 a 2006 ŽS, a. s. predpokladá rozsah investovania len na úrovni vytvorených vlastných zdrojov (cca 1,6 – 1,7 mld. Sk). Dôvodom znižovania investičnej činnosti (r.2002 – 3,361 mld. Sk, 2003 – 3,262 mld. Sk, 2004 – 2,111 mld. Sk, 2005 a 2006 – 1,6 až 1,7 mld. Sk) je zámer ŽS, A. S. znižovať úverové zaťaženie spoločnosti. 

Predpokladaný vývoj v oblasti investícií (s obmedzovaním cudzích zdrojov resp. dotácii do obnovy vozidlového parku osobnej dopravy) v nasledujúcich rokoch, potenciálne ohrozuje udržanie technického stavu mobilného parku (predovšetkým v osobnej doprave). ŽS, a. s. musí zabezpečovať technický stav mobilného parku zodpovedajúci prísnym medzinárodným normám pre železničnú dopravu (RIV), ako aj ostatným bezpečnostným normám EÚ.